Navnene «Vestre Viken» eller «Vest-Viken» er ikke etablerte geografiske navn i Norge, men nykonstruksjoner fra 1900-tallet og 2000-tallet som bare har vært i begrenset bruk. Navnet «Vest-Viken» ble første gang tatt i bruk av Quislings nasjonalsosialistiske parti Nasjonal Samling (NS) i 1942 under den tyske okkupasjonen. Navnet betegnet Buskerud og Vestfold som NS-styret slo sammen til én region.